

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 013-03/14-01/01**

**URBROJ: 2198/31-02-14-1**

**GRAČAC, 16. travnja 2014. g.**

Temeljem čl. 76. Statuta Općine Gračac («Službeni glasnik Zadarske županije» 11/13) te čl. 4. Odluke o mjesnim odborima i provedbi izbora u mjesnim odborima («Službeni glasnik Zadarske županije» 9/04, 19/12, 11/13), Općinsko vijeće Općine Gračac na svojoj 7. sjednici održanoj 16. travnja 2014. godine, donosi

**Odluku o raspisivanju izbora**

**za vijeće Mjesnog odbora Srb**

**Članak 1.**

Ovom Odlukom raspisuju se izbori za vijeće Mjesnog odbora Srb kojim su obuhvaćena slijedeća naselja: Begluci, Brotnja, Dabašnica, Drenovac Osredački, Dugopolje, Kaldrma, Kunovac Kupirovački, Kupirovo, Neteka, Osredci, Srb, Donja Suvaja, Gornja Suvaja, Tiškovac Lički i Zaklopac.

**Članak 2.**

Izbori za vijeće Mjesnog odbora Srb održat će se u nedjelju, 1. lipnja 2014. godine u vremenu od 07, 00- 19, 00 sati.

**Članak 3.**

U vijeće Mjesnog odbora Srb bira se 7 članova.

**Članak 4.**

Tijela za provedbu izbora su Općinsko izborno povjerenstvo i birački odbor.

**Članak 5.**

Sve potrebne odluke, naputke i radnje potrebne za izvršenje ove Odluke, uz one propisane općim aktima, ovlašteno je donositi Općinsko izborno povjerenstvo.

**Članak 6.**

Objava svih akata vezanih uz provedbu izbora za vijeće Mjesnog odbora Srb, tako i ove Odluke, obavit će se u skladu s mjesnim prilikama i to obavezno putem oglasnih ploča u sjedištu Općine Gračac u Gračacu te u sjedištu Mjesnog odbora Srb u Srbu, a po mogućnosti i na web stranicama [www.gracac.hr](http://www.gracac.hr) i na drugi prikladan način.

**Članak 7.**

Ova Odluka stupa na snagu dan nakon objave u „Službenom glasniku Općine Gračac“.

**PREDSJEDNICA:**

**Katarina Pleša Jakovljević**